66 



ea ratione contrahere possent , ut valvae ad se invicem adducerentur ; simulque 

 trachaeas animantis Solenis Strigilati , a JvEollusci corpore, forcipis ministerio pe- 

 nitus avulsas,per tres ferme dies haud secus varios motus sibimetipsis peculiares 

 absolvisse, quam si corpori nuper commemorato adhuc essent conjunctae. Quam 

 quidem ingentem vim Naturam ipsis summo jure largitam esse quisque animad- 

 vertet , quum serio perpenderit , ipsa vel in vadis arenosis , vel in argilloso solo , vel 

 denique in marinarum rupium sinu vitam degentia,ingenti robore egere, quo iis- 

 dem pro re nata ocissime terebrandis paria redderentur: rursumque eamdem 

 strenuam vim continuo ipsis necessariam esse, qua et acerrimorum hostium insi- 

 dias (valvas ad se mutuo mordicus adprimendo) evitare, et contra marini aestus 

 impetum, ea hac illac rapere nitentis, quodammodo obsistere valerent. Certum 

 porro est hujusmodi vim irritabilem a libero calore quam minimum exuberante 

 maxime labefactari; vitamque ipsam aestivo calore hujus nostrae regionis citis- 

 sime ad finem perduci : ex adverso autem haud aegre posset experimentis compro- 

 bari, frigida animantia maxime irritabilia, calore latenti adfatim abundare. 



Quae quidem omnia eo simul tendere quisque animadvertet, ut clare patefa- 

 ciant, illud maxime intercedere discrimen inter calida, et frigida animalia, quod 

 in iis principium irritabilitatis a libero calore, in istis vero a calore latenti effi- 

 caciter adfletur , atque foveatur. Dehinc fortasse opportunissima erit occasio com- 

 memorandi quaedam alia animantium genera, velut in bivio utrorumque locata , 

 in quibus uterque oeconomiae modus simul obtinere videtur; Natura numquam 

 per saltus, ut omnes norunt, operante. 



- Si cui igitur opinio haec nostra probe satisfecerit (in re enim tam ardua non- 

 nisi plausibiles conjecturas in medium proferre contendimus), facillima erit il- 

 lius auxilio plerorumque phaenomenorum explicatio, ad animalium motus, sen- 

 sumque spectantium. Ad reliqua intelligenda si minus apta fortasse invenietur, 

 meminisse decet , ad ipsorum intelligentiam nulla via hactenus excogitata adi- 

 tum patere ; quum proxime ea sint cum corporis , animaeque commercio copu- 

 lata; ideoque sollertiores humani ingenii investigationes per omne aevum ellu- 

 dere videbuntur. 



X 



